
SIURGIU




	CENTRUL JUDEŢEAN PENTRU CONSERVAREA ŞI PROMOVAREA 

CULTURII TRADIŢIONALE GIURGIU
Giurgiu, Str. Mircea cel Batrân nr. 40, tel/fax: 0246 215 240
www.traditiigiurgiu.ro   e-mail: traditiigiurgiu@yahoo.com



                                                                   REGULAMENT

Consiliul Judeţean Giurgiu prin Centrul Judeţean pentru Conservarea şi Promovarea Culturii Tradiţionale Giurgiu organizează în perioada 20 – 21 iunie 2018 cea de a XXXIV-a ediție a Festivalului concurs internațional de muzică populară ”Pe marginea Dunării”.

SCOPUL
Festivalul îşi propune descoperirea şi promovarea celor mai talentaţi interpreţi de muzică populară, punerea în valoare a cântecului popular din diferite zone folclorice ale ţării și de peste hotare, precum şi a portului popular .
Această manifestare este deschisă interpreţilor amatori, solişti vocali de muzică populară.

PARTICIPAREA
La concurs sunt invitaţi să participe solişti vocali din toate zonele folclorice ale ţării dar și de peste hotare, având vârste cuprinse între 16-50 ani . Aceştia vor interpreta două cântece din care unul fără acompaniament muzical (doina sau baladă) specific zonei pe care o reprezintă şi un cântec cu acompaniament muzical.
Înscrierea se va face pe baza fişei de participare ce va fi trimisă până la data de 04.05.2018 (ora 1600)  la fax: 0246 215.240 sau la adresa de mail: traditiigiurgiu@yahoo.com.
Simultan cu fişa de înscriere se vor transmite partiturile cu acompaniamentul pieselor muzicale pe care le vor interpreta (linia melodică şi armonia).

Nu vor fi admiși în concurs soliștii care nu trimit până la data sus menționată materialele solicitate.

In data de 12.05.2018, începând cu ora 11 00, la Centrul Cultural „Ion Vinea”, va avea loc preselecția concurentilor. Concurenţii care vin de la mai mult de 200 de kilometri distanţă au asigurată cazarea gratuită. În acest sens, cei care doresc cazare înainte cu o zi de preselecţie, sunt rugaţi să anunțe la tel: 0246.215.240, 0736.659.634 (referent Lucica Damian) sau la adresa de
 e-mail traditiigiurgiu@yahoo.com  pâna în data de 8 mai 2018, altfel nu vor primi cazare în seara de 11 mai 2018.
Acompaniamentul muzical va fi asigurat de Orchestra „Lăutarii”, condusă de dirijorul Nicolae Botgros.
Festivalul concurs se va desfăşura după următorul program:
             Miercuri, 20 iunie 2018
- orele 1000 - 1200 - sosirea concurenţilor (sediul Centrului Cultural „Ion Vinea”);
- orele 1000 – 1330 –  repetiţia cu orchestra;
- ora 1900 – spectacol concurs şi recital;
             Joi, 21 iunie 2018
-  ora 1900 – gala laureaţilor și recital;
         Cheltuielile de masă şi cazare în cele 2 zile de festival vor fi asigurate de către organizator, iar transportul va fi suportat de către concurenţi sau instituţiile pe care le reprezintă.
Concursul se va desfăşura sub formă de spectacol cu public.
Aprecierea concurenţilor va fi făcută de către un juriu alcătuit din personalităţi din domeniu.
Hotărârea juriului privind atribuirea premiilor este irevocabilă.
Festivalul va fi transmis în direct de către Etno Tv.

Concurenții care vin de la mai mult de 200 de kilometri distanţă pot sosi în data de 19.06.2018 pentru a face repetiția cu orchestra, având asigurată cazarea gratuită.
Manager,
Carmen Mihaela Pețanca

